title: A Tanács 2012/698/KKBP határozata ( 2012. november 13. ) a polgári válságkezelési missziók céljait szolgáló raktár létrehozásáról

text:
               14.11.2012

               HU

               Az Európai Unió Hivatalos Lapja

               L 314/25

         A TANÁCS 2012/698/KKBP HATÁROZATA
   (2012. november 13.)
   a polgári válságkezelési missziók céljait szolgáló raktár létrehozásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 26. cikkére, 42. cikke (4) bekezdésére, valamint 43. cikke (2) bekezdésére,
   mivel:

               (1)

               A Tanács 2004 decemberében jóváhagyta a Legfőbb Polgári Cél 2008-at, amelyben kijelentette, hogy az Uniónak képesnek kell lennie arra, hogy a válságkezelési koncepció Tanács általi jóváhagyását követő 5 napon belül határozzon egy misszió elindításáról, továbbá hogy az európai biztonság- és védelempolitika (EBVP) konkrét polgári képességeinek a misszió elindításáról hozott határozatot követő 30 napon belül telepíthetőnek kell lenniük.

               (2)

               A Legfőbb Polgári Cél 2008 jóváhagyását követően a Tanács újabb politikai lendületet adott a gyors polgári erőtelepítéshez azáltal, hogy 2007 novemberében elfogadta a Legfőbb Polgári Cél 2010-et és a képességfejlesztésről szóló nyilatkozatot tett, amelyet 2008 decemberében az Európai Tanács is megerősített.

               (3)

               A gyors telepítést lehetővé tevő képességek fenntarthatóságának és költséghatékonyságának biztosítása érdekében szükség van egy olyan raktárra, amely a polgári válságkezelési missziók céljait szolgálja. Egy tanulmány is alátámasztotta, hogy a raktározás megvalósítható, hatékony eszköz a polgári válságkezelési missziókhoz szükséges tárgyi eszközök gyors telepítése szempontjából.

               (4)

               2010 januárjában a polgári válságkezelési missziókhoz szükséges eszközök tárolását ideiglenes jelleggel úgy oldották meg, hogy a többletfelszereléseket az Európai Unió Bosznia-Hercegovinában folytatott rendőri missziója helyiségeiben tárolták. Pillanatnyilag annyi eszközt is tárolnak a helyiségekben, amennyi 200 fő új misszió keretében történő bevetését teszi lehetővé. Mindazonáltal a jelenlegi raktározási rendelkezések ideiglenes jellege miatt hosszabb távú megoldást kell találni.

               (5)

               A polgári válságkezelési missziók keretében érvényes parancsnoki láncnak megfelelően a Bizottsággal együttműködve a polgári műveleti parancsnoknak biztosítania kell, hogy a polgári válságkezelési misszió gyors telepítési és operatív követelményei teljesüljenek.

               (6)

               E célból a Tanács az EBVP-ről szóló, 2009. november 17-i következtetéseiben hangsúlyozta, hogy az új és meglévő stratégiai eszközök tárolására vonatkozó állandó kapacitás nélkülözhetetlen a felszerelések új és meglévő missziókhoz való gyors telepítésének biztosításához, valamint a hatékony és eredményes pénzgazdálkodáshoz. A raktárat közbeszerzési eljárás keretében kell létrehozni, amelynek eredményeként szerződéses viszony jön létre a Bizottság és a raktár üzemeltetője között. A Bizottság az Európai Külügyi Szolgálattal (EKSZ) együttműködve megfelelő feladatmeghatározást dolgozott ki a közbeszerzési eljáráshoz,

         ELFOGADTA EZT A HATÁROZATOT:
   1. cikk
   Célkitűzések
   (1)   A jelenlegi és jövőbeli polgári válságkezelési missziók felszereléseinek gyors telepítése céljából az Uniónak fejlesztenie kell képességeit, különösen azáltal, hogy a kulcsfontosságú eszközök gyorsan és folyamatosan hozzáférhetők legyenek.
   (2)   Az Uniónak ezért megfelelő intézkedéseket kell hoznia annak érdekében, hogy javítsa a jelenlegi és jövőbeli polgári válságkezelési missziók telepítését és működését egy olyan raktár létrehozásával, amely elegendő kapacitással rendelkezik az ilyen missziókhoz szükséges új és használt felszerelések tárolásához.
   2. cikk
   A raktár létrehozása
   (1)   Az 1. cikkben megjelölt cél megvalósítása érdekében raktárat kell létrehozni. A raktárnak a tagállamok valamelyikében kell elhelyezkednie, és a (2) bekezdésben említett szerződés és feladatmeghatározás alapján kell működnie.
   (2)   A Bizottság feladatmeghatározást is tartalmazó szerződést köt egy, a hatályos közbeszerzési eljárásoknak megfelelően és az EKSZ-szel szoros együttműködésben kiválasztott raktárüzemeltetővel.
   3. cikk
   Végrehajtás
   (1)   E határozat végrehajtásáért az Unió külügyi és biztonságpolitikai főképviselője (főképviselő) felel.
   (2)   E határozat végrehajtásának részletes szabályait – a raktárra vonatkozó feladatmeghatározást is ideértve – a Bizottság és a polgári műveleti parancsnok határozza meg. A szabályok nem érintik a Bizottságnak és a polgári műveleti parancsnoknak a polgári válságkezelési missziókban betöltött szerepét. Így különösen, a polgári műveleti parancsnok bejárással rendelkezik a raktárba, hogy a polgári válságkezelési misszió telepítési képességének és megfelelő működésének szavatolása érdekében műszaki és műveleti felügyeletet gyakoroljon. A polgári műveleti parancsnok felméri azt is, hogy a használt eszközök műszaki állapota lehetővé teszi-e azok tárolását és későbbi felhasználását, és értesítést küld, ha szükségessé válik a készletek megújítása vagy feltöltése.
   4. cikk
   Pénzügyi rendelkezések
   (1)   Az e határozat végrehajtásához rendelt pénzügyi referenciaösszeg a 2. cikk (2) bekezdésében említett szerződés időtartamára 4 312 234 EUR.
   (2)   Az (1) bekezdésben meghatározott összegből finanszírozott kiadásokat az Unió általános költségvetésére vonatkozó eljárásokkal és szabályokkal – többek között a hatékony és eredményes pénzgazdálkodás elvével – összhangban kell kezelni.
   5. cikk
   Jelentéstétel
   (1)   A főképviselő e határozat végrehajtásáról évente kétszer jelentést tesz a Tanácsnak.
   (2)   A Bizottság tájékoztatást nyújt a Tanács számára a raktár működésének pénzügyi vonatkozásairól.
   6. cikk
   Felülvizsgálat
   Ezt a határozatot 2014 végéig felül kell vizsgálni. A felülvizsgálat keretében a polgári válságkezelési műveletek eszközeinek kezelésére szolgáló egyéb mechanizmusokkal összevetve fel kell mérni a raktár hasznosságát, hatékonyságát és költséghatékonyságát.
   7. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2012. november 13-án.

            a Tanács részéről

            az elnök

         V. SHIARLY


title: 2014/410/EU: A Tanács határozata ( 2014. június 24. ) a DNS-adatokra vonatkozó, Belgiummal való automatizált adatcsere megindításáról

text:
               28.6.2014

               HU

               Az Európai Unió Hivatalos Lapja

               L 190/80

         A TANÁCS HATÁROZATA
   (2014. június 24.)
   a DNS-adatokra vonatkozó, Belgiummal való automatizált adatcsere megindításáról

      (2014/410/EU)

   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 2. cikke (3) bekezdésére és 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, átmeneti rendelkezéseket tartalmazó jegyzőkönyv alapján az uniós intézmények, szervek, hivatalok és ügynökségek által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, nem érvénytelenítik, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke úgy rendelkezik, hogy a Tanács a 2008/615/IB határozat 25. cikkének (2) bekezdésében említettek szerinti határozatokat egy kérdőíven alapuló értékelő jelentés alapján hozza meg. A 2008/615/IB határozat 2. fejezetének megfelelően végzett automatizált adatcsere tekintetében az értékelő jelentés ezenkívül értékelő látogatáson és kísérleti adatcserén alapul.

               (4)

               Belgium a 2008/615/IB határozat 36. cikkének (2) bekezdésével összhangban tájékoztatta a Tanács Főtitkárságát a határozat 2–6. cikkének hatálya alá tartozó nemzeti DNS-elemzési állományokról, valamint az automatizált keresésnek a határozat 3. cikkének (1) bekezdésében említett feltételeiről.

               (5)

               A 2008/616/IB határozat melléklete 4. fejezetének 1.1. pontja szerint a megfelelő tanácsi munkacsoport által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (6)

               Belgium kitöltötte az adatvédelemre vonatkozó kérdőívet és a DNS-adatok cseréjére vonatkozó kérdőívet.

               (7)

               Belgium Hollandia részvételével sikeres kísérleti adatcserét hajtott végre.

               (8)

               Belgiumban értékelő látogatásra került sor, és erről a holland értékelő csoport értékelő jelentést készített, amelyet elküldött az érintett tanácsi munkacsoportnak.

               (9)

               A kérdőív, az értékelő látogatás és a DNS-adatok tekintetében végzett kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A DNS-adatok automatizált keresése és összehasonlítása tekintetében Belgium maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 3. és 4. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Luxembourgban, 2014. június 24-én.

            a Tanács részéről

            az elnök

         E. VENIZELOS

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: A Tanács határozata ( 2010. március 29. ) a munkahelyi biztonsági és egészségvédelmi tanácsadó bizottság görög tagjainak és póttagjainak kinevezéséről

text:
               12.5.2010

               HU

               Az Európai Unió Hivatalos Lapja

               C 123/1

         A TANÁCS HATÁROZATA
   (2010. március 29.)
   a munkahelyi biztonsági és egészségvédelmi tanácsadó bizottság görög tagjainak és póttagjainak kinevezéséről
   2010/C 123/01
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkahelyi biztonsági és egészségvédelmi tanácsadó bizottság létrehozásáról szóló, 2003. július 22-i 2003/C 218/01 tanácsi határozatra (1), és különösen annak 3. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó jegyzékre,
   mivel:

               (1)

               2010. február 16-i határozatában (2) a Tanács kinevezte a munkahelyi biztonsági és egészségvédelmi tanácsadó bizottság tagjait és póttagjait a 2010. március 1. és 2013. február 28. közötti időszakra, bizonyos tagok és póttagok, köztük a munkavállalói szervezetek kategóriájába tartozó görög tagok és póttagok kivételével.

               (2)

               A betöltetlen helyekre a görög kormány benyújtotta jelöléseit,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a 2013. február 28-ig terjedő hivatali időre kinevezi a munkahelyi biztonsági és egészségvédelmi tanácsadó bizottság következő tagjait és póttagjait:
   I.   A MUNKÁLTATÓI SZERVEZETEK KÉPVISELŐI

               Tag

               Póttagok

               Pavlos KYRIAKOGGONAS

               Natassa AVLONITOU
               Christos KAVALOPOULOS

      Kelt Brüsszelben, 2010. március 29-én.

            a Tanács részéről

            az elnök

         E. ESPINOSA

      (1)  HL C 218., 2003.9.13., 1. o.

      (2)  HL L 45., 2010.2.22., 5. o.


title: 2011/539/KKBP: A Politikai és Biztonsági Bizottság EUMM Georgia/2/2011 határozata ( 2011. szeptember 14. ) az Európai Unió grúziai megfigyelő missziója, az EUMM Georgia misszióvezetője megbízatásának meghosszabbításáról

text:
               15.9.2011

               HU

               Az Európai Unió Hivatalos Lapja

               L 238/32

         A POLITIKAI ÉS BIZTONSÁGI BIZOTTSÁG EUMM GEORGIA/2/2011 HATÁROZATA
   (2011. szeptember 14.)
   az Európai Unió grúziai megfigyelő missziója, az EUMM Georgia misszióvezetője megbízatásának meghosszabbításáról
   (2011/539/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió grúziai megfigyelő missziójáról, EUMM Georgia szóló, 2008. szeptember 15-i 2008/736/KKBP tanácsi együttes fellépésre (1) és különösen annak 10. cikke (1) bekezdésére,
   mivel:

               (1)

               A Tanács 2008. szeptember 15-én elfogadta az Európai Unió EUMM Georgia elnevezésű grúziai megfigyelő missziójának (a továbbiakban: EUMM Georgia) létrehozásáról szóló 2008/736/KKBP együttes fellépést.

               (2)

               A Politikai és Biztonsági Bizottság (PBB) 2011. július 1-jén – az Unió külügyi és biztonságpolitikai főképviselőjének javaslatára – elfogadta az EUMM/1/2011 határozatot (2), amellyel Andrzej TYSZKIEWICZ-et nevezte ki az EUMM Georgia misszióvezetőjévé a 2011. szeptember 14-ig tartó időszakra.

               (3)

               A 2010/452/KKBP tanácsi határozat (3) 10. cikke (1) bekezdésének értelmében a PBB a Szerződés 38. cikkének megfelelően felhatalmazást kapott arra, hogy az EUMM Georgia politikai ellenőrzése és stratégiai irányítása céljából meghozza a megfelelő határozatokat, többek között a misszióvezető kinevezésére vonatkozó határozatot,

         ELFOGADTA EZT A HATÁROZATOT:
   1. cikk
   Andrzej TYSZKIEWICZ-nek, mint az Európai Unió EUMM Georgia elnevezésű grúziai megfigyelő missziója misszióvezetőjének megbízatását 2012. szeptember 14-ig meghosszabbítják.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. szeptember 14-én.

            a Politikai és Biztonsági Bizottság részéről

            az elnök

         O. SKOOG

      (1)  HL L 248., 2008.9.17., 26. o.

      (2)  HL L 175., 2011.7.2., 27. o.

      (3)  HL L 213., 2010.8.13., 43. o.


title: 2010/673/EU: Az Európai Központi Bank határozata ( 2010. november 2. ) a TARGET2-EKB szabályairól szóló EKB/2007/7 határozat módosításáról (EKB/2010/19)

text:
               6.11.2010

               HU

               Az Európai Unió Hivatalos Lapja

               L 290/53

         AZ EURÓPAI KÖZPONTI BANK HATÁROZATA
   (2010. november 2.)
   a TARGET2-EKB szabályairól szóló EKB/2007/7 határozat módosításáról
   (EKB/2010/19)
   (2010/673/EU)
   AZ EURÓPAI KÖZPONTI BANK IGAZGATÓSÁGA,
   tekintettel az Európai Unió működéséről szóló szerződésre és különösen annak 127. cikke (2) bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 11.6. cikkére, valamint 17., 22. és 23. cikkére,
   tekintettel a transzeurópai automatizált valós idejű bruttó elszámolású fizetési rendszerről (TARGET2) szóló, 2007. április 26-i EKB/2007/2 iránymutatásra (1),
   tekintettel a TARGET2-EKB szabályairól szóló, 2007. július 24-i EKB/2007/7 határozatra (2),
   mivel:

               (1)

               Az Európai Központi Bank (a továbbiakban: EKB) Kormányzótanácsa 2010. szeptember 15-én elfogadta a transzeurópai automatizált valós idejű bruttó elszámolású rendszerről (TARGET2) szóló EKB/2007/2 iránymutatás módosításáról szóló EKB/2010/12 iránymutatást (3) többek között a) a TARGET2 4.0. verziójára vonatkozó frissítések figyelembevétele és különösen a résztvevők számára a PM-számla vagy -számlák internetalapú hozzáféréssel történő elérésének lehetővé tétele; valamint b) az Európai Unió működéséről szóló szerződés hatálybalépését követő számos technikai módosítás figyelembevétele és néhány kérdés pontosítása érdekében.

               (2)

               Szükséges elvégezni az EKB/2007/7 határozat megfelelő módosításait annak érdekében, hogy az EKB/2010/12 iránymutatás egyes elemeit át lehessen ültetni a TARGET2-EKB szabályai közé,

         ELFOGADTA EZT A HATÁROZATOT:
   1. cikk
   A TARGET2-EKB szabályainak módosítása
   Az EKB/2007/7 határozatnak a TARGET2-EKB szabályait tartalmazó melléklete az ezen határozat mellékletével összhangban módosul.
   2. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Frankfurt am Mainban, 2010. november 2-án.

            az EKB elnöke

         Jean-Claude TRICHET

      (1)  HL L 237., 2007.9.8., 1. o.

      (2)  HL L 237., 2007.9.8., 71. o.

      (3)  HL L 261., 2010.10.5., 6. o.

      MELLÉKLET
      A TARGET2-EKB szabályai a következőképpen módosulnak:

                  1.

                  Az 1. cikk a következőképpen módosul:

                              a)

                              a következő fogalommeghatározások helyébe a következő szövegek lépnek:

                                          „—

                                          »addressable BIC holder« means an entity which: (a) holds a Business Identifier Code (BIC); (b) is not recognised as an indirect participant; and (c) is a correspondent or customer of a direct participant or a branch of a direct or indirect participant, and is able to submit payment orders to and receive payments from a TARGET2 component system via the direct participant,”

                                          „—

                                          »credit institution« means either: (a) a credit institution within the meaning of §1 (1) of the KWG that is subject to supervision by a competent authority; or (b) another credit institution within the meaning of Article 123(2) of the Treaty on the Functioning of the European Union that is subject to scrutiny of a standard comparable to supervision by a competent authority,”

                                          „—

                                          »public sector body« means an entity within the »public sector«, the latter term as defined in Article 3 of Council Regulation (EC) No 3603/93 of 13 December 1993 specifying definitions for the application of the prohibitions referred to in Articles 104 and 104b(1) of the Treaty (1);

                              b)

                                          „—

                                          »Bank Identifier Code (BIC)« means a code as defined by ISO Standard No 9362,”

                                    helyébe a következő szöveg lép:

                                          „—

                                          »Business Identifier Code (BIC)« means a code as defined by ISO Standard No 9362,”

                              c)

                              A „technical malfunction of TARGET2” fogalommeghatározásában a pont helyébe egy vessző lép.

                              d)

                              A melléklet a következő fogalommeghatározással egészül ki:

                                          „—

                                          »User Detailed Functional Specifications (UDFS)« means the most up-to-date version of the UDFS, which is the technical documentation that details how a participant interacts with TARGET2.”

                  2.

                  A 28. cikk (2) bekezdése a következőképpen módosul:

                              a)

                              A d) pontból kimaradnak az „and/or” szavak és azok az e) pontba kerülnek.

                              b)

                              A szöveg a következő f) ponttal egészül ki:

                                          „f)

                                          the ECB suspends or terminates the participant’s access to intraday credit pursuant to paragraph 12 of Annex III to Guideline ECB/2007/2.”

                  3.

                  A 32. cikk (2) bekezdésében a „Community” szó helyébe a „Union” kifejezés lép.

                  4.

                  A 33. cikk (1) bekezdése helyébe a következő szöveg lép:
                  „1.   Participants shall be deemed to be aware of, and shall comply with, all obligations on them relating to legislation on data protection, prevention of money laundering, the financing of terrorism, proliferation-sensitive nuclear activities and the development of nuclear weapons delivery systems, in particular in terms of implementing appropriate measures concerning any payments debited or credited on their PM accounts. Participants shall also acquaint themselves with the network service provider’s data retrieval policy prior to entering into the contractual relationship with the network service provider.”

                  5.

                  A 34. cikk (1) bekezdésében a „SWIFT” szó helyébe a „BIC” kifejezés lép.

                  6.

                  A 38. cikk (2) bekezdése helyébe a következő szöveg lép:
                  „2.   Without prejudice to the competence of the Court of Justice of the European Union, any dispute arising from a matter relating to the relationship referred to in paragraph 1 falls under the exclusive competence of the courts of Frankfurt am Main.”

                  7.

                  Az I. függelék 2. pontjának (1) bekezdésében található táblázat utolsó három sora helyébe a következő szöveg lép:

                              „MT 900

                              Optional

                              Confirmation of Debit/Credit line change

                              MT 910

                              Optional

                              Confirmation of Credit/Credit line change

                              MT 940/950

                              Optional

                              (Customer) Statement Message”

                  8.

                  Az V. függelékben a (3) bekezdésben található táblázat utolsó sora helyébe a következő szöveg lép:

                              „1.00–7.00

                              Settlement procedure of night-time ancillary system operations (only for ancillary system settlement procedure 6)”

         (1)  OJ L 332, 31.12.1993, p. 1.”


title: 2004/907/EK: A Bizottság határozata (2004. december 27.) az egészségügyi és növény-egészségügyi intézkedéseknek az állatokkal, állati termékekkel, növényekkel, növényi termékekkel és egyéb árucikkekkel folytatott kereskedelemre, illetve az állatjólétre való alkalmazásáról szóló, az EK és Chile között kötött megállapodás keretében az állatjólétről szóló nemzetközi szeminárium szervezéséhez nyújtott közösségi pénzügyi hozzájárulásról

text:
               28.12.2004

               HU

               Az Európai Unió Hivatalos Lapja

               L 381/80

      A BIZOTTSÁG HATÁROZATA

   (2004. december 27.)
   az egészségügyi és növény-egészségügyi intézkedéseknek az állatokkal, állati termékekkel, növényekkel, növényi termékekkel és egyéb árucikkekkel folytatott kereskedelemre, illetve az állatjólétre való alkalmazásáról szóló, az EK és Chile között kötött megállapodás keretében az állatjólétről szóló nemzetközi szeminárium szervezéséhez nyújtott közösségi pénzügyi hozzájárulásról
   (2004/907/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 20. cikkére,
   mivel:

               (1)

               Az EK és Chile között létrejött, az egészségügyi és növény-egészségügyi intézkedéseknek az állatokkal, állati termékekkel, növényekkel, növényi termékekkel és egyéb árucikkekkel folytatott kereskedelemre és az állatjólétre való alkalmazásáról szóló megállapodás (a továbbiakban: „a megállapodás”) – tekintettel az állatjólét jelentőségére és ennek állat-egészségügyi vonatkozására – célként tűzi ki az állatjóléti előírások kidolgozását, valamint ezen előírások megvizsgálását, a nemzetközi előírásokkal foglalkozó illetékes szervezetek által tett előrelépések figyelembevételével. A megállapodás IC. függeléke szerint azt különösen az állatok elkábításával és leölésével kapcsolatos állatjóléti előírások kidolgozására kell alkalmazni.

               (2)

               A megállapodásban szereplő közös irányítóbizottság által létrehozott, az állatjóléttel foglalkozó különmunkacsoport a megállapodás célkitűzéseinek hatékonyabb elérése érdekében arra a következtetésre jutott, hogy hasznos lenne a tudományos szakvéleményről szóló információcsere megvalósítása, valamint a két fél tudományos szakemberei között aktív kapcsolatok létrehozása.

               (3)

               2004 novemberében a chilei Mezőgazdasági Minisztérium és az Európai Bizottság chilei Delegációja nemzetközi szemináriumot szervez Santiagoban (Chile) az állatjólétről azzal a céllal, hogy elősegítse a megállapodásnak az állatjóléti előírások területén megvalósuló közös megegyezésre vonatkozó célkitűzését.

               (4)

               A 90/424/EGK határozat értelmében a Közösség magára vállalja a Közösség állat-egészségügyi jogszabályainak kidolgozásához, valamint az állat-egészségügyi oktatás vagy továbbképzés fejlesztéséhez szükséges műszaki és tudományos intézkedéseket.

               (5)

               A Közösség azon kötelezettségével összhangban, hogy közösségi politikái megfogalmazása és végrehajtása során teljes figyelmet kell fordítania az állatjóléti követelményekre, illetve a megállapodás azon céljával egyetértésben, hogy a felek az állatok védelmére irányuló állatjóléti előírásokkal kapcsolatosan közös megegyezésre jussanak, helyénvaló, hogy a Közösség támogassa az említett szeminárium megszervezését, melynek eredménye elősegíti a Közösség állat-egészségügyi jogszabályainak, illetve állat-egészségügyi oktatásának vagy továbbképzésének e kérdéskörben való továbbfejlesztését.

               (6)

               Tekintettel az állat-egészségügyi oktatásnak vagy továbbképzésnek az állatjólét területén való továbbfejlesztésére, helyénvaló, hogy a nyitott ajánlati felhívás keretében megszervezendő szeminárium eredményeinek közzétételével és terjesztésével a Közösség támogatást nyújtson – beleértve a szeminárium tudományos eljárásainak terjesztéséből és közzétételéből fakadó költségek fedezését.

               (7)

               Helyénvaló, hogy a fent említett pénzügyi támogatás kifizetését a szeminárium egyik szervezője, az Európai Bizottság chilei Delegációja koordinálja.

               (8)

               A Közösség számára a szeminárium megszervezésének támogatásához szükséges pénzügyi forrásokat ezért a tervezett szeminárium eredményes végrehajtásától függően kell bevonni és kell odaítélni.

               (9)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   Egyetlen cikk
   Az EK és Chile között létrejött, az egészségügyi és növény-egészségügyi intézkedéseknek az állatokkal, állati termékekkel, növényekkel, növényi termékekkel és egyéb árucikkekkel folytatott kereskedelemre, valamint az állatjólétre való alkalmazásáról szóló megállapodás keretében az állatjólétről szóló nemzetközi szeminárium szervezésének támogatását célzó fellépésnek az Európai Unió 2004-es költségvetésének 17.4.02. költségvetési tételéből történő finanszírozását legfeljebb 35 000 euro összegig jóváhagyják. Különösen a Közösség által vállalt, a szeminárium tudományos eljárásainak közzétételéből és terjesztéséből fakadó költségek finanszírozásának mértéke összesen nem haladhatja meg a 35 000 eurót.

      Kelt Brüsszelben, 2004. december 27-én.

            a Bizottság részéről

         Markos KYPRIANOU

            a Bizottság tagja

      (1)  HL L 224., 1990.8.18., 19. o. A legutóbb a 2003/99/EK európai parlamenti és tanácsi irányelvvel (HL L 325., 2003.12.12., 31. o.) módosított határozat.


title: A Bizottság határozata ( 2013. június 18. ) a számítási felhőre vonatkozó szerződésekkel foglalkozó bizottsági szakértői csoport létrehozásáról

text:
               20.6.2013

               HU

               Az Európai Unió Hivatalos Lapja

               C 174/6

         A BIZOTTSÁG HATÁROZATA
   (2013. június 18.)
   a számítási felhőre vonatkozó szerződésekkel foglalkozó bizottsági szakértői csoport létrehozásáról
   2013/C 174/04
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A Bizottság 2012. szeptember 27-én az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának szóló közleményt fogadott el „A számítási felhőben rejlő potenciál felszabadítása Európában” címmel (1). A Bizottság a közleményben kiemelte a számítási felhő valamennyi gazdasági ágazatban való gyorsabb alkalmazásának lehetővé tétele és megkönnyítésére vonatkozó célkitűzését, miáltal csökkenhetnek az információs és kommunikációs technológiák költségei, és – új digitális üzleti gyakorlatokkal kiegészítve – nőhet a termelékenység, a növekedés és a munkahelyek száma.

               (2)

               A közleményben bejelentett egyéb intézkedések mellett, a Bizottság tovább kíván dolgozni a számítási felhőre vonatkozó szerződések biztonságos és tisztességes szerződési feltételeinek kidolgozásán. E tevékenység során megválaszolja az érdekelteknek a számítási felhőre vonatkozó szerződésekkel kapcsolatos aggályait. Egyrészt a számításifelhő-szolgáltatók jelezték, hogy a hatályos jogi keret bonyolultsága és bizonytalansága megnehezíti a határon átnyúló tevékenységet. Másrészt, jóllehet a meglévő uniós jogszabályok védelmet nyújtanak a számításifelhő-szolgáltatásokat igénybe vevő fogyasztóknak, az utóbbiak gyakran nem ismerik a jogaikat, és a szolgáltatótól nem kapnak kellően világos és egyértelmű tájékoztatást a szerződési feltételekre vonatkozóan. Ezenfelül a fogyasztók, valamint a kis- és középvállalkozások képviselői azt közölték, hogy a számítási felhőre vonatkozó bizonytalan és egyenlőtlen szerződések visszatartják őket az ilyen szolgáltatások igénybevételétől. A Bizottság arra is törekszik, hogy kidolgozza a személyes adatok védelmének azokat az aspektusait, amelyek érintik a számítási felhőre vonatkozó szerződéseket.

               (3)

               A felhasználóknak a számítási felhőre vonatkozó szerződésekkel kapcsolatos aggályai többek között olyan kérdésekre vonatkoznak, mint például a közvetlen és a közvetett felelősség, és annak korlátozása például biztonság megsértése esetén, az adatok sértetlensége, a bizalmas jelleg, vagy a szolgáltatás folyamatossága, a szolgáltatás-kiesések, így az állásidő és az adatvesztés miatti jogorvoslatok, a szolgáltató egyoldalú szerződés-módosítása a szerződés megkötését követően, a szerződés felmondása és annak joghatásai, beleértve az adatmegőrzés kérdését is.

               (4)

               A Bizottság elő kívánja segíteni a számításifelhő-szolgáltatók, valamint a fogyasztók és a kisvállalatok közötti szerződési szabályok javítását. Szem előtt tartva az ebben rejlő jelentős gazdasági lehetőséget, azt szeretné elérni, hogy az Unión belül erősítse a számításifelhő-szolgáltatások iránti bizalmat, és megkönnyítse azok igénybevételét és fejlesztését. Arra törekszik továbbá, hogy megkönnyítse a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelv (2) alkalmazását, amennyiben az érinti a számítási felhőre vonatkozó szerződéseket.

               (5)

               A Bizottság meg kívánja könnyíteni az érdekelt felek közötti megállapodást, amelynek célja, hogy elősegítse biztonságos és tisztességes feltételek alkalmazását a számításifelhő-szolgáltatók, valamint a fogyasztók és a kisvállalatok közötti, számítási felhőre vonatkozó szerződésekben. A Bizottságnak dolgoznia kell e cél elérésén az érdekeltek aktív részvétele mellett, és hasznosítva azok szaktudását, valamint a számítási felhő ágazatban szerzett tapasztalatait. E cél érdekében a Bizottság helyénvalónak tartja a számításifelhő-szolgáltatók, valamint a fogyasztók és a kisvállalatok közötti, számítási felhőre vonatkozó szerződésekkel foglalkozó szakértői csoport létrehozását. A csoport feladatkörének ki kell egészítenie a számításifelhő-szolgáltatók és a szakmai felhasználók közötti, számításifelhő-szolgáltatási szintre vonatkozó megállapodás mintafeltételeinek kidolgozására irányuló bizottsági tevékenységet.

               (6)

               A Bizottság – a közös európai adásvételi jogról szóló európai parlamenti és tanácsi rendeletre irányuló javaslat (3) révén – már foglalkozott azokkal a szerződési joggal kapcsolatos problémákkal, amelyek érintik a fogyasztóknak és a vállalkozásoknak a digitalizált egységes piacba vetett bizalmát. A rendelet a „digitális tartalom” nyújtására vonatkozó szabályokat tartalmaz, lefedve a számítási felhő bizonyos aspektusait. A csoportnak elő kell segítenie olyan kiegészítő tevékenység végzését, amely arra irányul, hogy a fogyasztókra és a kisvállalatokra vonatkozó biztonságos és tisztességes feltételeket dolgozzanak ki azokban a számítási felhővel kapcsolatos kérdésekben, amelyek nem tartoznak a közös európai adásvételi jog hatálya alá.

               (7)

               A csoportban részt kell venniük az érdekelteknek, gyakorlati szakembereknek, valamint a számításifelhő-szolgáltatókat és az ügyfeleket képviselő szervezeteknek, különös tekintettel a fogyasztókra és a kisvállalatokra, továbbá a számítási felhőre vonatkozó szerződések és az ilyen szerződéseknek a személyes adatok védelmét érintő aspektusai tekintetében tapasztalattal rendelkező jogi és egyetemi szakértők képviselőinek. A csoportban emellett részt vehet a számítási felhőre vonatkozó szerződési jog néhány szakértője is, akik személyes minőségükben járnak el. A testületnek elő kell segítenie a számítási felhőre vonatkozó szerződésekkel kapcsolatos legjobb módszerek megállapítását, és annak biztosítását, hogy a számítási felhőre vonatkozó szerződések feltételei biztonságosak és tisztességesek legyenek.

               (8)

               A szakértői csoport tagjai számára meg kell határozni az információk nyilvánosságra hozatalára vonatkozó szabályokat.

               (9)

               A személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek megfelelően kell feldolgozni.

               (10)

               E határozat alkalmazását célszerű határozott időtartamhoz kötni. A Bizottság kellő időben megvizsgálja, hogy indokolt-e ezt az időtartamot meghosszabbítani,

         A KÖVETKEZŐKÉPPEN HATÁROZOTT:
   1. cikk
   A számítási felhőre vonatkozó szerződésekkel foglalkozó bizottsági szakértői csoport
   Létrejön a számítási felhőre vonatkozó szerződésekkel foglalkozó bizottsági szakértői csoport (a továbbiakban: a szakértői csoport).
   2. cikk
   Feladatok
   A csoport segíti a Bizottságot a fogyasztókra és a kisvállalatokra irányuló számításifelhő-szolgáltatások biztonságos és tisztességes feltételeinek megállapítása tekintetében. A csoport figyelembe veszi a számítási felhőre vonatkozó szerződések szerződési feltételei terén meglévő legjobb piaci gyakorlatokat, valamint a 95/46/EK irányelv vonatkozó rendelkezéseit.
   3. cikk
   Konzultáció
   A Bizottság bármely kérdésben tanácsot kérhet a csoporttól, amely összefüggésben van a fogyasztókra és a kisvállalatokra irányuló számításifelhő-szolgáltatásokra vonatkozó szerződésekkel.
   4. cikk
   Tagság – Kinevezés
   (1)   A csoport legfeljebb 30 tagból állhat.
   (2)   A csoport tagjai a következők lehetnek:

               a)

               személyes minőségükben kinevezett magánszemélyek,

               b)

               közös érdeket – mint például a számításifelhő-szolgáltatások szolgáltatóinak és ügyfeleinek érdekeit vagy a jogi szakembereket – képviselő személyek,

               c)

               a számításifelhő-szolgáltatók, az ügyfelek vagy a jogi szakemberek szervezetei.

         (3)   A személyes minőségükben kinevezett tagokat a Jogérvényesülési Főigazgatóság főigazgatója nevezi ki a pályázati felhívásokra jelentkező azon szakértők vagy egyetemi szakemberek közül, akik különleges ismeretekkel rendelkeznek a 2. és 3. cikkben említett területeken. E tagok aláírnak egy kötelezettségvállalási nyilatkozatot, amely szerint a közérdek szolgálatában járnak el, valamint egy nyilatkozatot az összeférhetetlenség hiányáról.
   A közös érdek képviselete céljából kinevezett személyek nem az egyes érdekelteket képviselik. E tagokat a Jogérvényesülési Főigazgatóság főigazgatója nevezi ki a pályázati felhívásokra jelentkező azon érdekeltek közül, akik jártassággal rendelkeznek a 2. és a 3. cikkben említett területeken, és készek hozzájárulni a szakértői csoport munkájához.
   A szervezeteket a Jogérvényesülési Főigazgatóság főigazgatója nevezi ki a 2. és 3. cikkben említett területeken tevékenykedő érdekelteknek a pályázati felhívásokra jelentkező szervezetei közül. A szervezetek kijelölik képviselőiket.
   (4)   A csoport tevékenységéhez érdemben hozzájárulni többé nem képes, illetve a tisztségéről lemondó, vagy az e cikk (3) bekezdésében vagy a Szerződés 339. cikkében előírt feltételeket már nem teljesítő tag helyére hivatali idejének hátralevő részére új tag nevezhető ki.
   (5)   Az Európai Bizottság a tagok nevét közzéteszi a bizottsági szakértői csoportok és más hasonló testületek nyilvántartásában (a továbbiakban: a nyilvántartás). A közös érdeket képviselő egyének esetében az érintett érdeket fel kell tüntetni.
   (6)   A személyes adatok összegyűjtése, feldolgozása és közzététele a 45/2001/EK rendelettel összhangban történik.
   (7)   A csoport tagjait e határozat alkalmazásának teljes idejére kell kinevezni.
   5. cikk
   Működés
   (1)   A csoport elnöki tisztségét a Bizottság egy képviselője tölti be.
   (2)   A Bizottság képviselője alcsoportokat hozhat létre a fogyasztókra és kisvállalatokra irányuló, számítási felhőre vonatkozó szerződésekkel kapcsolatos különleges kérdések vizsgálata céljából, kiváltképpen a 95/46/EK irányelv számítási felhőre vonatkozó szerződéseket érintő rendelkezéseinek vizsgálata tekintetében. Az alcsoportokat megbízatásuk teljesítése után haladéktalanul fel kell oszlatni.
   (3)   A Bizottság felkérhet egy adott tárgyban különleges jártassággal rendelkező szakértőket, akik nem tagjai a csoportnak, hogy vegyenek részt a csoport munkájában. A Bizottság képviselője emellett megfigyelői státuszt adhat magánszemélyeknek, a szakértői csoportokra vonatkozó horizontális szabályok 8. pontjának (3) bekezdése szerinti szervezeteknek és tagjelölt országoknak (4).
   (4)   A csoport tagjai és azok képviselői, valamint a felkért szakértők és megfigyelők eleget tesznek a Szerződésekben és azok végrehajtási szabályaiban előírt szakmai titoktartási kötelezettségnek, valamint az EU minősített információk védelmére a 2001/844/EK, ESZAK, Euratom (5) bizottsági határozat mellékletében meghatározott bizottsági biztonsági szabályoknak. E kötelezettségeik elmulasztása esetén a Bizottság bármely szükséges intézkedést meghozhat.
   (5)   A csoport és alcsoportjai a Bizottság helyiségeiben tartják üléseiket. A titkársági feladatok ellátásáról a Bizottság gondoskodik. Az eljárásokban érdekelt más bizottsági tisztviselők részt vehetnek a csoport és alcsoportjai ülésein.
   (6)   A Bizottság a csoport tevékenységére vonatkozó valamennyi lényeges dokumentumot – így a napirendeket, a jegyzőkönyveket és a résztvevők beadványait – vagy a nyilvántartásban vagy a nyilvántartásból elérhető, külön erre a célra létrehozott weboldalon teszi közzé.
   Amennyiben egy dokumentum közzététele az 1049/2001/EK európai parlamenti és tanácsi rendeletnek (6) 4. cikkében meghatározottak szerint kedvezőtlenül befolyásolná valamely közérdek vagy magánérdek védelmét, a közzétételtől el kell tekinteni.
   A szakértői csoport tevékenységéből származó bármilyen eredmény vagy arra vonatkozóan megszerzett jog, beleértve a szerzői jogot és egyéb szellemitulajdon-jogokat, kizárólag az Unió tulajdonát képezi, amely azokat – a szakértői csoport munkáját megelőzően keletkezett iparjogvédelmi jogok és szellemitulajdon-jogok kivételével, amennyiben a csoport bármely tevékenységének megkezdését megelőzően írásban bejelentették a Bizottságnak ezeknek a már meglévő jogoknak a létezését – saját belátása szerint, földrajzi vagy egyéb korlátozás nélkül felhasználhatja, nyilvánosságra hozhatja, átruházhatja vagy átadhatja.
   6. cikk
   Az ülések költségei
   (1)   A csoport munkájában résztvevők szolgálataikért nem részesülnek díjazásban.
   (2)   A Bizottság a külső szakértők költségtérítéséről szóló szabályainak megfelelően megtéríti a tagoknak a csoport tevékenységével összefüggésben felmerülő utazási költségeit és – adott esetben – ellátási költségeit.
   (3)   Az ülésekkel kapcsolatos kiadásokat azon éves költségvetés keretein belül kell visszatéríteni, amelyet a Bizottság felelős szolgálatai a csoport tevékenységére különítettek el.
   7. cikk
   Alkalmazás
   (1)   Ez a határozat 2016. július 1-ig alkalmazandó. A Bizottság ezen időtartam lejárta előtt határozhat esetleges meghosszabbításáról.

      Kelt Brüsszelben, 2013. június 18-án.

            a Bizottság részéről

         Viviane REDING

            alelnök

      (1)  COM(2012) 529 final.

      (2)  HL L 281., 1995.11.23., 31. o.

      (3)  COM(2011) 635 végleges.

      (4)  http://ec.europa.eu/transparency/regexpert/PDF/SEC_2010_EN.pdf

      (5)  HL L 317., 2001.12.3., 1. o.

      (6)  HL L 145., 2001.5.31., 43. o.


title: Az Európai Parlament Elnökségének határozata (2004. március 29.) az európai szintű politikai pártokra irányadó előírásokról és finanszírozásuk szabályairól szóló 2004/2003/EK európai parlamenti és tanácsi rendelet végrehajtására vonatkozó eljárásokról

text:
               12.6.2004

               HU

               Az Európai Unió Hivatalos Lapja

               C 155/1

         AZ EURÓPAI PARLAMENT ELNÖKSÉGÉNEK HATÁROZATA
   (2004. március 29.)
   az európai szintű politikai pártokra irányadó előírásokról és finanszírozásuk szabályairól szóló 2004/2003/EK európai parlamenti és tanácsi rendelet végrehajtására vonatkozó eljárásokról
   (2004/C 155/01)
   AZ ELNÖKSÉG,
   tekintettel az Európai Közösséget létrehozó szerződésre és különösen annak 191. cikkére,
   tekintettel az európai szintű politikai pártokra irányadó előírásokról és finanszírozásuk szabályairól szóló, 2003. november 4-i 2004/2003/EK európai parlamenti és tanácsi rendeletre (1),
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) (a továbbiakban „a költségvetési rendelet”), az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (3) (a továbbiakban „a részletes végrehajtási szabályokat megállapító rendelet”) és az Európai Közösségek nem pénzügyi befektetett eszközeinek számviteli kezeléséről szóló, 2000. december 29-i 2909/2000/EK bizottsági rendeletre (4),
   tekintettel a Parlament eljárási szabályzata 22. cikkének (10) bekezdésére,
   mivel:

               (1)

               Szükséges az európai szintű politikai pártok finanszírozásához való hozzájárulásra irányuló támogatások biztosítására és kezelésére vonatkozó eljárások megállapítása.

               (2)

               Az európai szintű politikai pártok pénzügyi támogatása a költségvetési rendelet 108. és azt követő cikkei alapján támogatásnak minősül,

         A KÖVETKEZŐKÉPPEN HATÁROZOTT:
   1. cikk
   Tárgy
   E rendelkezések meghatározzák az európai szintű politikai pártokra irányadó előírásokról és finanszírozásuk szabályairól szóló, 2003. november 4-i 2004/2003/EK európai parlamenti és tanácsi rendelet végrehajtására vonatkozó eljárásokat.
   2. cikk
   Pályázati felhívás
   Az Európai Parlament minden év első félévében közzétesz egy pályázati felhívást az európai szintű politikai pártok finanszírozásának céljával adott támogatások odaítélésére. A közzétett dokumentum meghatározza a jogosultsági feltételeket, a közösségi finanszírozás biztosítására vonatkozó rendelkezéseket és a folyósítás javasolt ütemezését.
   3. cikk
   Finanszírozásra irányuló pályázat
   (1)   A 2004/2003/EK rendelet 4. cikke alkalmazásában valamennyi, az Európai Unió általános költségvetéséből támogatáshoz jutni kívánó európai szintű politikai pártnak írásban kell pályáznia az Európai Parlament elnökéhez a támogatás igénylésének költségvetési évét megelőző év november 15-éig. A 2004/2003/EK rendelet 3. cikkének rendelkezéseit a pályázat benyújtásának időpontjában kell teljesíteni.
   (2)   A támogatási kérelemre vonatkozó formanyomtatvány e határozathoz mellékelve található (1. melléklet), illetve elérhető a Parlament internetes honlapján.
   (3)   A 2004/2003/EK rendelet 4. cikke (3) bekezdésének rendelkezései alapján valamennyi értesítést továbbítani kell az Európai Parlament elnökének.
   4. cikk
   Határozat a finanszírozásra irányuló pályázatról
   (1)   A főtitkár javaslata alapján az Elnökség a 2004/2003/EK rendelet 3. és 4. cikke által meghatározott feltételek alapján megvizsgálja a finanszírozásra irányuló pályázatokat abból a célból, hogy meghatározza, mely pályázatok jogosultak a finanszírozásra. Az Elnökség, illetve az elnökségi határozat előkészítése során a főtitkár felkérheti a pályázót további igazoló dokumentumok benyújtására vagy a pályázathoz csatolt igazoló dokumentumok kifejtésére, egy meghatározott határidőn belül.
   (2)   Az Elnökség a pályázott támogatás költségvetési évének február 15-ét megelőzően összeállítja a kedvezményezettek listáját és a megítélt támogatások összegét. Amennyiben egy támogatásra irányuló pályázatot nem fogadnak el, az Elnökség ugyanabban a határozatban kifejti az elutasítás indokait, különösen a 2004/2003/EK rendelet 3. és 4. cikke által meghatározott feltételekre tekintettel.
   Az Elnökség a határozatát az (1) bekezdésben meghatározott értékelésre alapozza. Figyelembe kell vennie a pályázó körülményeiben a pályázat benyújtása után bekövetkezett változásokat a 2004/2003/EK rendelet 4. cikkének (3) bekezdése szerint beérkezett értesítések alapján, valamint az általánosan ismert változásokat.
   (3)   Az Elnök írásban értesíti a pályázókat a pályázatukkal kapcsolatban tett intézkedésről. A támogatás megítélése esetén az értesítés mellékletként tartalmazza a támogatási megállapodás tervezetét, melyet a kedvezményezettnek alá kell írnia. Amennyiben a támogatást nem ítélték meg, az értesítés tartalmazza az elutasításnak az Elnökség által meghatározott indokait. Az elutasított pályázókat a kedvezményezetteknek a támogatás odaítéléséről szóló értesítését követő 15 naptári napon belül kell tájékoztatni arról, hogy pályázatukat elutasították.
   5. cikk
   A támogatási megállapodás
   Az európai szintű politikai párt részére nyújtott támogatást írásbeli megállapodás szabályozza, melyet az Európai Parlament képviseletében az Elnök, illetve megbízottja, és a kedvezményezett ír alá. A támogatási megállapodás e jogszabály mellékletében található (2. melléklet). A két félnek a 4. cikkben említett elnökségi határozatot követő 30 napon belül megfelelően ki kell töltenie és alá kell írnia a megállapodást. A támogatási megállapodás szövegét nem lehet módosítani.
   6. cikk
   Kifizetés
   (1)   Az európai szintű politikai pártok részére juttatott támogatás előfinanszírozás formájában két részletben kerül kifizetésre:

               a)

               a támogatási megállapodás I.3. cikkének (2) bekezdésében meghatározott legnagyobb támogatási összegnek legfeljebb 50 %-át a megállapodás aláírását követő 15 napon belül kell kifizetni;

               b)

               egy második részlet, mellyel együtt az összes előfinanszírozás nem haladja meg a támogatási megállapodás I.3. cikkének (2) bekezdésében meghatározott legnagyobb támogatási összeg legfeljebb 80 %-át, a kedvezményezett kérésére kerül kifizetésre.

         (2)   A fennmaradó összeget a munkaprogram végrehajtása során a kedvezményezettnél ténylegesen felmerült kiadások alapján akkor kell kifizetni, ha a közösségi finanszírozásra való jogosultság időszaka véget ért. Amennyiben a korábbi kifizetések teljes összege meghaladja a támogatás végleges összegét, az Európai Parlament visszaköveteli a jogalap nélkül kifizetett összegeket.
   (3)   Legkésőbb a költségvetési év végét követő hat hónapon belül a kedvezményezettnek be kell nyújtania az alábbi dokumentumokat annak érdekében, hogy a támogatás fennmaradó összege kifizetésre kerüljön:

               —

               záróbeszámoló a munkaprogram megvalósításáról,

               —

               pénzügyi zárójelentés a ténylegesen felmerült elszámolható költségekről, az előzetes költségvetés szerkezete alapján,

               —

               a kiadások és a bevételek átfogó összesítése a kedvezményezett számláinak megfelelően, a támogatási megállapodás által lefedett jogosultsági időszakra,

               —

               egy, a nemzeti jogszabályok által könyvvizsgáló tevékenység végzésére feljogosított független szerv vagy szakértő által készített külső könyvvizsgálói jelentés a kedvezményezett számláiról.

         (4)   A külső könyvvizsgálat célja annak hitelesítése, hogy a kedvezményezett által benyújtott pénzügyi dokumentumok összhangban állnak a támogatási megállapodás rendelkezéseivel, továbbá hogy a bevallott költségek ténylegesen felmerültek, hogy a bevételek kimutatása teljes, és hogy a 2004/2003/EK rendelet 6., 7., 8. cikkeiből és a 10. cikk (2) bekezdéséből eredő kötelezettségeket teljesítették.
   (5)   Az Elnökség a főtitkár javaslata alapján a (3) bekezdésben felsorolt dokumentumok beérkezése után két hónapon belül jóváhagyja a munkaprogram végrehajtásáról szóló záróbeszámolót és a pénzügyi zárójelentést.
   Az Elnökség a kedvezményezettől igazoló dokumentumokat vagy bármely más szükségesnek vélt tájékoztatást kérhet, melyet szükségesnek talál a záróbeszámoló és a pénzügyi zárójelentés jóváhagyásához. 15 nap áll a kedvezményezett rendelkezésére az igazoló dokumentumok benyújtására.
   Az érintett politikai párt képviselőinek meghallgatása után az Elnökség elutasíthatja a záróbeszámolót és a pénzügyi zárójelentést, és kérheti egy új beszámoló és új pénzügyi jelentés benyújtását. 15 nap áll a kedvezményezett rendelkezésére új beszámoló és új pénzügyi jelentés benyújtására.
   Amennyiben a Parlament nem válaszol írásban a fent említett két hónapos időszakon belül, a beszámoló és a pénzügyi zárójelentés elfogadottnak minősülnek.
   (6)   A kedvezményezett értesíti a Parlamentet a parlamenti előfinanszírozásból származó kamatokról és azzal egyenértékű hasznokról. Az értesítést a fennmaradó összeg kifizetésére vonatkozó kérelemmel együtt kell továbbítani, mely lezárja az előfinanszírozási eljárást. E kamatokra a főtitkár vagy annak megbízottja beszedési utalványt bocsát ki.
   7. cikk
   A támogatás végleges összegének meghatározása
   (1)   Az ellenőrzésekkel és könyvvizsgálatokkal összefüggésben utólag beérkezett információk sérelme nélkül, az ezirányú kérelmet benyújtó politikai párt képviselőinek meghallgatása után az Elnökség meghatározza a kedvezményezett részére nyújtandó támogatás végleges összegét a 6. cikk (3) bekezdésében felsorolt, általa jóváhagyott dokumentumok alapján.
   (2)   A kedvezményezett részére a Parlament által folyósított teljes összeg semmilyen körülmények között sem haladhatja meg:

               —

               a támogatási megállapodás I.3. cikkének (2) bekezdésében meghatározott legmagasabb támogatási összeget,

               —

               a ténylegesen felmerült elszámolható költségek 75 %-át.

         (3)   A támogatás nem haladhatja meg a munkaprogramot megvalósító kedvezményezett működési költségvetésében felmerülő bevételek és az elszámolható kiadások kiegyenlítéséhez szükséges összeget, és a végrehajtási szabályokat meghatározó rendelet 165. cikke rendelkezései szerint semmilyen esetben sem termelhet nyereséget a kedvezményezett számára. Bármely többlet a támogatás megfelelő csökkentését vonja maga után.
   (4)   A támogatás így meghatározott végleges összege és a támogatási megállapodás alapján teljesített korábbi kifizetések halmozott összege alapján az Elnökség meghatározza a kifizetendő fennmaradó összeget, mely egyenlő a kedvezményezett részére még kifizetendő összeggel. Amennyiben a korábbi kifizetések együttes halmozott összege meghaladja a támogatás végleges összegét, a főtitkár vagy megbízottja a többlet tekintetében beszedési utalványt bocsát ki.
   8. cikk
   A támogatás felfüggesztése és csökkentése
   A főtitkár javaslatára az Elnökség felfüggesztheti a kifizetést, illetve csökkentheti a támogatást, és adott esetben, megszüntetheti a támogatási megállapodást, és kérheti a megfelelő visszafizetést:

               a)

               a támogatásnak a 2004/2003/EK rendelet által nem engedélyezett kiadás fedezésére való felhasználása esetén;

               b)

               a 2004/2003/EK rendelet 4. cikkének (3) bekezdése által meghatározott értesítés elmulasztása esetén;

               c)

               a 2004/2003/EK rendelet 3. és 6. cikke által meghatározott feltételek és kötelezettségek elmulasztása esetén;

               d)

               a költségvetési rendelet 93. vagy 94. cikke által meghatározott feltételek valamelyikének fennállása esetén.

         Az Elnökség döntéshozatal előtt lehetőséget ad a kedveményezettnek, hogy a megállapított szabálytalanságokkal kapcsolatban észrevételeket tegyen.
   9. cikk
   Behajtás
   (1)   Ha jogalap nélkül fizettek ki összegeket a kedvezményezett részére, vagy ha a behajtási eljárás a támogatási megállapodás feltételei alapján indokolt, a kedvezményezett köteles visszafizetni az érintett összegeket a Parlamentnek a Parlament által meghatározott feltételek szerint és határidővel.
   (2)   Amennyiben a kedvezményezett elmulasztja a visszafizetést a Parlament által megadott határidőn belül, utóbbi a támogatási megállapodás II.14. cikkének (3) bekezdése alapján késedelmi kamatot számít fel a fizetendő összegre. A késedelmi kamatot a visszafizetés esedékességét követő naptól azon napig bezárólag terjedő időszakra számítják fel, amikor az Európai Parlamenthez az esedékes összeg maradéktalanul beérkezik.
   10. cikk
   Ellenőrzések és könyvvizsgálat
   (1)   A 2004/2003/EK rendelet 5. cikkének (1) bekezdése által meghatározott rendszeres ellenőrzés a főtitkár feladata.
   (2)   A kedvezményezettnek be kell nyújtania a Parlamentnek vagy bármely, a Parlament által felhatalmazott külső szervnek valamennyi kért részletes adatot annak érdekében, hogy azok meg tudjanak bizonyosodni a munkaprogramnak és a támogatási megállapodás rendelkezéseinek megfelelő végrehajtásáról.
   (3)   A kedvezményezettnek bármikor a Parlament rendelkezésére kell bocsátania a támogatási megállapodáshoz kapcsolódó valamennyi dokumentum, különösen a számviteli, banki és adóügyi dokumentumok eredeti példányát, illetve kivételes, megfelelően indokolt esetben az eredeti dokumentumok hitelesített másolatát, a fennmaradó összegnek az I. 4. cikkben meghatározottak szerinti esedékessé válása időpontjától számított 5 éves időszak alatt.
   (4)   A kedvezményezett megkönnyíti a Parlamentnek a támogatás felhasználásának ellenőrzésére vonatkozó, akár közvetlenül a Parlament alkalmazottai, akár a Parlament által erre felhatalmazott külső szerv útján ellátandó feladatát. Ilyen ellenőrzéseket a támogatási megállapodás teljes időtartama alatt, egészen a fennmaradó összeg kifizetésének időpontjáig, illetve a fennmaradó összeg kifizetésének napjától számított öt évig végezhetnek. Adott esetben, az ellenőrzések eredménye alapot adhat az Elnökségnek egy behajtási határozat kiadására.
   (5)   Valamennyi támogatási megállapodás kifejezett rendelkezéseket tartalmaz az Európai Unió általános költségvetéséből támogatásban részesült európai szintű politikai pártnál az Európai Parlament és a Számvevőszék által mind az iratok alapján, mind a helyszínen végzett ellenőrzésről.
   (6)   Az Európai Csaláselleni Hivatal (OLAF) által lefolytatott vizsgálatokról szóló, 1999. május 25-i 1073/1999/EK (5) európai parlamenti és tanácsi rendelet szerint az OLAF szintén helyszíni vizsgálatokat végezhet és ellenőrzéseket tarthat a közösségi jog által meghatározott eljárások alapján, az Európai Közösségek pénzügyi érdekeinek a csalásokkal és egyéb szabálytalanságokkal szembeni védelme érdekében. Adott esetben, az ellenőrzések eredményei alapot adhatnak az Elnökségnek egy behajtási határozat kiadására.
   11. cikk
   Technikai segítségnyújtás
   (1)   A főtitkár javaslatára az Elnökség technikai segítséget nyújthat az európai szintű politikai pártoknak a Parlament létesítményeinek külső szervek általi használatáról szóló, a 2003. június 2-i határozattal módosított 2000. március 14-i elnökségi határozattal és a technikai segítségnyújtásra vonatkozó bármely további szabályozással összhangban. Az Elnökség felhatalmazhatja a főtitkárt bizonyos, technikai segítségnyújtásról szóló határozatok meghozatalára.
   (2)   Minden évben a költségvetési év végét követő három hónapban a főtitkár jelentést nyújt be az Elnökséghez a Parlament által az egyes európai szintű politikai pártok részére nyújtott technikai segítség részleteiről. A jelentést közzéteszik a Parlament internetes honlapján.
   12. cikk
   Nyilvánosság
   A Parlament által európai szintű politikai pártok részére egy adott költségvetési évben odaítélt valamennyi támogatás részleteit közzéteszik a Parlament internetes honlapján a következő költségvetési év első hat hónapjában. A tájékoztatás az alábbiakat tartalmazza:

               —

               a kedvezményezett neve és címe,

               —

               a támogatás célja,

               —

               az odaítélt összeg, és a kedvezményezett teljes működési költségvetésben a finanszírozás által fedezett rész aránya.

         13. cikk
   Fellebbezési jog
   Az e szabályok alapján meghozott határozatok ellen az Európai Közösségek Bíróságához vagy az Európai Közösségek Elsőfokú Bíróságához lehet fellebbezni a Szerződés feltételeivel összhangban.
   14. cikk
   Átmeneti szabályok a 2004-es költségvetési évre
   (1)   E jogszabály 3. cikkének (1) bekezdésében meghatározott időpontot 2004. július 23., a 4. cikk (2) bekezdésében meghatározott időpontot 2004. szeptember 16. váltja fel.
   (2)   E jogszabály 6. cikkének (1) bekezdésétől eltérően a támogatási megállapodás 1.3. cikkének (2) bekezdésében meghatározott legnagyobb támogatási összeg 80 %-át kitevő egyszeri előfinanszírozási részlet a megállapodás aláírását követő 15 napon belül kifizetésre kerül.
   15. cikk
   A szabályozás felülvizsgálata
   2005. szeptember 30. előtt a Parlament főtitkára jelentést nyújt be az Elnökséghez e jogszabály végrehajtásáról. Adott esetben, a jelentés javaslatokat tesz e jogszabály és a 2004/2003/EK rendelet európai szintű pártok finanszírozására vonatkozó rendelkezéseinek módosításaira.
   16. cikk
   Hatálybalépés
   E jogszabály az Európai Unió Hivatalos Lapjában történő közzétételt követő napon lép hatályba.

      (1)  HL L 297., 2003.11.15., 1. o.

      (2)  HL L 248., 2002.9.16., 1. o.

      (3)  HL L 357., 2002.12.31., 1. o.

      (4)  HL L 336., 2000.12.30., 75. o.

      (5)  HL L 136., 1999.5.31., 1. o.
   1. MELLÉKLET

   2. MELLÉKLET


title: A Tanács (KKBP) 2016/475 határozata (2016. március 31.) a Koreai Népi Demokratikus Köztársasággal szembeni korlátozó intézkedésekről szóló 2013/183/KKBP határozat módosításáról

text:
               1.4.2016

               HU

               Az Európai Unió Hivatalos Lapja

               L 85/34

         A TANÁCS (KKBP) 2016/475 HATÁROZATA
   (2016. március 31.)
   a Koreai Népi Demokratikus Köztársasággal szembeni korlátozó intézkedésekről szóló 2013/183/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel a Koreai Népi Demokratikus Köztársasággal szembeni korlátozó intézkedésekről és a 2010/800/KKBP határozat hatályon kívül helyezéséről szóló, 2013. április 22-i 2013/183/KKBP tanácsi határozatra (1) és különösen annak 19. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. április 22-én elfogadta a Koreai Népi Demokratikus Köztársasággal szembeni korlátozó intézkedésekről szóló 2013/183/KKBP határozatot.

               (2)

               A Korea National Insurance Corporation-t, (Koreai Állami Biztosítási Vállalat, KNIC) fel kell venni a 2013/183/KKBP határozat II. mellékletébe.

               (3)

               A KNIC vonatkozásában be kell vezetni egyes korlátozott eltéréseket, mégpedig kizárólag az uniós személyek vagy szervezetek által a KNIC-nek történő olyan kifizetésekre, amelyek az említettek KNDK-ban folytatott tevékenységeihez kapcsolódó biztosítási szolgáltatások igénybevételéhez szükségesek. Az uniós személyek és szervezetek számára lehetővé kell tenni, hogy kifizetéseket kapjanak a KNIC-től egyrészt az említett szolgáltatásokból eredő kötelezettségei teljesítésére, másrészt az Unió területén okozott károkhoz kapcsolódóan. Be kell illeszteni továbbá egy olyan rendelkezést, amely lehetővé teszi, hogy a KNIC eleget tegyen a jegyzékbe vétele előtti szerződések szerinti kifizetési kötelezettségeinek.

               (4)

               Hat, a II. mellékletben szereplő személyre vonatkozó adatokat módosítani kell.

               (5)

               A II. mellékletben szereplő egyik szervezetre vonatkozó bejegyzést törölni kell.

               (6)

               A 2013/183/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/183/KKBP tanácsi határozat a következőképpen módosul:

               1.

               A 15. cikk az alábbi bekezdéssel egészül ki:
               „(6)   A Korea National Insurance Corporation (KNIC) tekintetében:

                           a)

                           Az érintett tagállamok engedélyezhetik a KNIC kifizetéseinek uniós személyek és szervezetek általi elfogadását, feltéve, hogy:

                                       i.

                                       a kifizetés

                                                   —

                                                   uniós személy vagy szervezet KNDK-beli tevékenységeihez szükséges, a KNIC által nyújtott biztosítási szolgáltatásokra vonatkozó szerződésben foglalt rendelkezéseknek megfelelően esedékes, vagy

                                                   —

                                                   valamely szerződő fél által az Unió területén okozott kárhoz kapcsolódóan a KNIC által nyújtott biztosítási szolgáltatásokra vonatkozó szerződésben foglalt rendelkezéseknek megfelelően esedékes;

                                       ii.

                                       a kifizetést – sem közvetlenül, sem közvetve – nem az (1) bekezdésben említett személyek vagy szervezetek valamelyike kapja; és

                                       iii.

                                       a kifizetés – sem közvetlenül, sem közvetve – nem kapcsolódik az e határozat által tiltott tevékenységekhez.

                           b)

                           Az érintett tagállamok kizárólag abban esetben engedélyezhetik uniós személyeknek és szervezeteknek a KNIC számára folyósított kifizetéseket, ha azok az említett személyek és szervezetek KNDK-beli tevékenységéhez szükséges biztosítási szolgáltatások igénybevételének célját szolgálják, feltéve, hogy e tevékenységek nem tartoznak az e határozat által tiltott tevékenységek közé.

                           c)

                           Nem szükséges ilyen engedély a KNIC által vagy számára történő azon kifizetésekhez, amelyek a tagállamok KNDK-beli diplomáciai vagy konzuli képviseletének hivatalos céljaihoz szükségesek.

                           d)

                           A 1. bekezdésben foglaltak nem akadályozhatják meg azt, hogy a KNIC eleget tegyen a jegyzékbe vétele előtt kötött szerződések szerinti fizetési kötelezettségeinek, feltéve, hogy az érintett tagállam megállapította, hogy:

                                       i.

                                       a szerződés nem kapcsolódik az e határozatban említett tiltott termékekhez, anyagokhoz, felszereléshez, árukhoz, technológiákhoz, támogatáshoz, képzéshez, pénzügyi segítségnyújtáshoz, beruházáshoz, közvetítői szolgáltatáshoz és egyéb szolgáltatásokhoz;

                                       ii.

                                       a kifizetést – sem közvetlenül, sem közvetve – nem az (1) bekezdésben említett személyek vagy szervezetek valamelyike kapja.

                     A tagállamok az e bekezdés alapján kiadott minden engedélyről tájékoztatják a többi tagállamot és a Bizottságot.”

               2.

               A II. melléklet az e határozat mellékletében foglaltak szerint módosul.

         2. cikk
   Ez a határozat az Európai Unió Hivatalos Lapjában való kihirdetésé napján lép hatályba.

      Kelt Brüsszelben, 2016. március 31-én.

            a Tanács részéről

            az elnök

         A.G. KOENDERS

      (1)  HL L 111., 2013.4.23., 52. o.

      MELLÉKLET

                  II.

                  Azon személyek és szervezetek, akik, illetve amelyek olyan pénzügyi szolgáltatásokat nyújtanak, amelyek hozzájárulhatnak a KNDK nukleáris fegyverekkel, ballisztikus rakétákkal, illetve egyéb tömegpusztító fegyverekkel kapcsolatos programjaihoz

                              1.

                              Az alábbi hat, a 2013/183/KKBP határozat II. mellékletében szereplő személyekre vonatkozó adatok helyébe a következő adatok lépnek:
                              „A.   Személyek

                                          Név (és esetleges névváltozatok)

                                          Azonosító adatok

                                          Indokolás

                                          4.

                                          KIM Il-Su

                                          Születési idő: 1965.9.2.
                                          Születési hely: Phenjan, KNDK.

                                          Menedzser a Korea National Insurance Corporation (KNIC) viszontbiztosítással foglalkozó osztályán, a KNIC phenjani székhelyén; a KNIC korábbi hamburgi meghatalmazott főképviselője; a KNIC nevében vagy annak irányítása alatt jár el.

                                          5.

                                          KANG Song-Sam

                                          Születési idő: 1972.7.5.
                                          Születési hely: Phenjan, KNDK.

                                          A Korea National Insurance Corporation (KNIC) hamburgi korábbi megbízott képviselője; továbbra is a KNIC érdekében, nevében vagy annak irányítása alatt jár el.

                                          6.

                                          CHOE Chun-Sik

                                          Születési idő: 1963.12.23.
                                          Születési hely: Phenjan, KNDK.
                                          Útlevélszám: 745132109.
                                          Útlevél érvényességi ideje: 2020.2.12.

                                          Igazgató a Korea National Insurance Corporation (KNIC) viszontbiztosítással foglalkozó osztályán; a KNIC phenjani székhelyén; a KNIC nevében vagy annak irányítása alatt jár el.

                                          7.

                                          SIN Kyu-Nam

                                          Születési idő: 1972.9.12.
                                          Születési hely: Phenjan, KNDK.
                                          Útlevélszám: PO472132950

                                          Igazgató a Korea National Insurance Corporation (KNIC) viszontbiztosítással foglalkozó osztályán, a KNIC phenjani székhelyén, a KNIC korábbi hamburgi meghatalmazott főképviselője; a KNIC nevében vagy annak irányítása alatt jár el.

                                          8.

                                          PAK Chun-San

                                          Születési idő: 1953.12.18.
                                          Születési hely: Phenjan, KNDK.
                                          Útlevélszám: PS472220097

                                          Legalább 2015 decemberéig igazgató a Korean National Insurance Corporation (KNIC) viszontbiztosítással foglalkozó osztályán, a KNIC phenjani székhelyén; a KNIC korábbi hamburgi meghatalmazott főképviselője; továbbra is a KNIC érdekében, nevében vagy annak irányítása alatt jár el.

                                          9.

                                          SO Tong Myong

                                          Születési idő: 1956.9.10.

                                          A Korea National Insurance Corporation (KNIC) elnöke; a KNIC nevében vagy annak irányítása alatt jár el.”

                              2.

                              A 2013/183/KKBP határozat II. mellékletében foglalt jegyzékből törölni kell a következő szervezetet:

                                          „5.

                                          Korea National Insurance Company (KNIC) GmbH (más néven: Korea Foreign Insurance Company)”.

                              3.

                              Az alábbi szervezetet fel kell venni a 2013/183/KKBP határozat II. mellékletében szereplő, korlátozó intézkedések hatálya alá tartozó szervezetek jegyzékébe:
                              „B.   Szervezetek

                                          Név
                                          (és esetleges névváltozatok)

                                          Azonosító adatok

                                          Indokolás

                                          6.

                                          Korea National Insurance Company (KNIC) és fióktelepei (más néven Korea Foreign Insurance Company)

                                          Haebangsan-dong, Central District, Pyongyang, DPRK
                                          Rahlstedter Strasse 83 a, 22149 Hamburg

                                                      Korea National Insurance Corporation of Alloway, Kidbrooke Park Road, Blackheath,

                                                      London SE30LW

                                          Állami tulajdonban és irányítás alatt álló Korea National Insurance Corporation (KNIC) jelentős devizajövedelmet biztosít, amely hozzájárulhat a KNDK nukleáris fegyverekkel, ballisztikus rakétákkal, illetve egyéb tömegpusztító fegyverekkel kapcsolatos programjaihoz.
                                          Emellett a phenjani székhelyű KNIC az Unió által jegyzékbe vett Koreai Munkáspárt 39. Hivatalához kapcsolódik.”


title: A Tanács határozata (2000. március 20.) az Örményország és Grúzia számára nyújtandó kivételes pénzügyi támogatásról szóló 97/787/EK határozat Tádzsikisztánra való kiterjesztése céljából történő módosításáról

text:
Fontos jogi nyilatkozat

|

32000D0244

Hivatalos Lap L 077 , 28/03/2000 o. 0011 - 0012

		A Tanács határozata(2000. március 20.)az Örményország és Grúzia számára nyújtandó kivételes pénzügyi támogatásról szóló 97/787/EK határozat Tádzsikisztánra való kiterjesztése céljából történő módosításáról(2000/244/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 308. cikkére,tekintettel a Bizottság javaslataira,tekintettel az Európai Parlament véleményére [1],mivel:(1) A 97/787/EK tanácsi határozat [2] kivételes pénzügyi támogatást biztosít Örményország és Grúzia számára.(2) Az Örményországnak és Grúziának nyújtandó kivételes pénzügyi támogatásról szóló határozatával párhuzamosan a Tanács megállapodott abban is, hogy – amint azt a körülmények lehetővé teszik – mérlegelni fogja hasonló művelet végrehajtását Tádzsikisztán esetében is.(3) Tádzsikisztán alapvető politikai és gazdasági reformokat vezet be, és jelentős erőfeszítéseket tesz egy piacgazdasági modell megvalósítására.(4) Szem előtt tartva a kezdeti, különösen a növekedés, továbbá az infláció megfékezése terén elért eredményeket, folytatni kell e reformokat, elsődleges célul kitűzve az emberek életkörülményeinek javítását és a munkahelyteremtést.(5) Kereskedelmi és gazdasági kapcsolatok kialakulása várható a Közösség és Tádzsikisztán között. Tádzsikisztán jogosult arra, hogy partnerségi és együttműködési megállapodást kössön az Európai Közösségekkel és azok tagállamaival, és hivatalosan kérte, hogy mielőbb élvezhesse az ilyen megállapodásból fakadó előnyöket.(6) Tádzsikisztán 1998 júniusában megállapodást kötött a Nemzetközi Valutaalappal (IMF) egy hároméves hitelfelvételi lehetőségről a fokozott strukturális alkalmazkodás elősegítésére.(7) A tádzsik hatóságok hivatalos kötelezettségvállalást tettek arra, hogy maradéktalanul rendezik a Közösség felé fennálló pénzügyi kötelezettségeiket, és Tádzsikisztán biztosítja a Közösség fennálló követeléseinek minimális törlesztését.(8) A tádzsik hatóságok hivatalos úton kivételes pénzügyi támogatást kértek a Közösségtől.(9) Tádzsikisztán alacsony jövedelmű ország, és jelenleg különösen kritikus gazdasági, szociális és politikai körülményekkel néz szembe. Ezen ország különlegesen kedvező feltételű hitelek felvételére jogosult a Világbanktól és a Nemzetközi Valutaalaptól.(10) A Közösség által hosszú lejáratú hitel és közvetlen segélyek formájában nyújtott vegyes szerkezetű, kedvezményes pénzügyi támogatás megfelelő eszköz a kedvezményezett ország megsegítésére e kritikus helyzetben.(11) E támogatás (mind a hitel-, mind a segélyrésze) rendkívül kivételes, ezért nem tekinthető precedensértékűnek a jövőre nézve.(12) E támogatás segélyrésze nem sérti a költségvetési hatóság hatáskörét.(13) E támogatást a Bizottságnak kell kezelnie.(14) A Bizottságnak biztosítania kell a pénzügyi támogatás költségvetés-ellenőrzési szabályokkal összhangban történő felhasználását.(15) E határozat végrehajtásakor a Bizottságnak kellőképpen figyelembe kell vennie a Tádzsikisztánon belüli békefolyamat előmenetelét, és különösen az elfogadható körülmények között tartott választásokat.(16) A Bizottság javaslatának benyújtása előtt konzultált a Gazdasági és Pénzügyi Bizottsággal.(17) A Szerződés nem nyújt a 308. cikkben említetteken túli felhatalmazást e határozat elfogadásához,A KÖVETKEZŐKÉPPEN HATÁROZOTT:Egyetlen cikkA 97/787/EK határozat a következőképpen módosul:1. Az 1. cikk (1)–(3) bekezdése helyébe a következő szöveg lép:"(1) A Közösség hosszú lejáratú hitel és közvetlen segély formájában kivételes pénzügyi támogatást nyújt Örményország, Grúzia és Tádzsikisztán részére.(2) E segély hitelrésze egy legfeljebb 245 millió euró összegű, legfeljebb 15 éves lejáratú hitel, 10 éves fizetési haladékkal. Ennek érdekében a Bizottság felhatalmazást kap, hogy a Közösség nevében a szükséges összegben kölcsönt vegyen fel, amelyet majd hitel formájában a kedvezményezett országok rendelkezésére bocsát.(3) A támogatás segélyrésze az 1997-től 2004-ig terjedő időszakra legfeljebb 130 millió euró lehet, amelyből évente legfeljebb 24 millió euró folyósítható. Az éves segély abban az esetben áll rendelkezésre, ha a kedvezményezett országok a Közösség felé fennálló nettó adósságukat legalább ennek megfelelő nagyságú összeggel csökkentették."2. A 3. cikk (1) bekezdésének helyébe a következő szöveg lép:"(1) Az 1. cikk (4) bekezdése és a 2. cikk rendelkezéseire is figyelemmel, a Bizottság az egyes országoknak felajánlott hitel teljes összegét a segély első részletével együtt bocsátja rendelkezésre. A támogatás segélyhányadának fennmaradó részét a Bizottság, ugyanazon rendelkezéseknek megfelelően, folyamatos részletekben folyósítja."3. Az 5. cikk (2) bekezdése helyébe a következő szöveg lép:"(2) A Tanács a Bizottság által készített és az Európai Parlamentnek is benyújtandó átfogó jelentés alapján 2004. december 31-e előtt megvizsgálja, hogy e határozatot addig az időpontig hogyan hajtották végre."Kelt Brüsszelben, 2000. március 20-án.a Tanács részérőlaz elnökJ. Gama[1] 1999. december 17-i vélemény (a Hivatalos Lapban még nem tették közzé).[2] HL L 322., 1997.11.25., 37. o.--------------------------------------------------


title: 2009/198/EK: Az Európai Parlament határozata ( 2008. április 22. ) az Európai Alapítvány az Élet- és Munkakörülmények Javításáért 2006-os pénzügyi évre szóló elszámolásának lezárásáról

text:
               31.3.2009

               HU

               Az Európai Unió Hivatalos Lapja

               L 88/100

      AZ EURÓPAI PARLAMENT HATÁROZATA

   (2008. április 22.)
   az Európai Alapítvány az Élet- és Munkakörülmények Javításáért 2006-os pénzügyi évre szóló elszámolásának lezárásáról
   (2009/198/EK)
   AZ EURÓPAI PARLAMENT,
   tekintettel az Európai Alapítvány az Élet- és Munkakörülmények Javításáért 2006-os pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Alapítvány az Élet- és Munkakörülmények Javításáért 2006-os pénzügyi évre vonatkozó végleges éves beszámolójáról szóló jelentésére, az alapítvány válaszaival együtt (2),
   tekintettel a Tanács 2008. február 12-i ajánlására (5843/2008 – C6-0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A6-0111/2008),

               1.

               megállapítja, hogy az Európai Alapítvány az Élet- és Munkakörülmények Javításáért végleges éves beszámolója megfelel a Számvevőszék jelentéséhez csatoltnak;

               2.

               jóváhagyja az Európai Alapítvány az Élet- és Munkakörülmények Javításáért 2006-os pénzügyi évre vonatkozó elszámolása lezárását;

               3.

               utasítja elnökét, hogy továbbítsa ezt a határozatot az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Hans-Gert PÖTTERING

            főtitkár

         Harald RØMER

      (1)  HL C 261., 2007.10.31., 60. o.

      (2)  HL C 309., 2007.12.19., 116. o.

      (3)  HL L 248., 2002.9.16., 1. o.

      (4)  HL L 139., 1975.5.30., 1. o.

      (5)  HL L 357., 2002.12.31., 72. o.


title: A Tanács (EU) 2015/1565 határozata (2015. szeptember 14.) a Venezuelai Bolivári Köztársaság lobogója alatt közlekedő hajók részére a Francia Guyana partjainál húzódó kizárólagos gazdasági övezet uniós vizein halászati lehetőségek engedélyezéséről szóló nyilatkozatnak az Európai Unió nevében történő jóváhagyásáról

text:
               19.9.2015

               HU

               Az Európai Unió Hivatalos Lapja

               L 244/55

         A TANÁCS (EU) 2015/1565 HATÁROZATA
   (2015. szeptember 14.)
   a Venezuelai Bolivári Köztársaság lobogója alatt közlekedő hajók részére a Francia Guyana partjainál húzódó kizárólagos gazdasági övezet uniós vizein halászati lehetőségek engedélyezéséről szóló nyilatkozatnak az Európai Unió nevében történő jóváhagyásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (2) bekezdésére, összefüggésben 218. cikke (6) bekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Venezuelai Bolivári Köztársaság lobogója alatt közlekedő halászhajók – a halászati erőforrások védelmére és kezelésére vonatkozó, jogilag kötelező erejű uniós aktusok tiszteletben tartásával – évtizedek óta tevékenységet folytatnak a Francia Guyana partjainál húzódó kizárólagos gazdasági övezet uniós vizein.

               (2)

               Francia Guyana feldolgozóipara nagymértékben e halászhajók kirakodásaira épül, ezért biztosítani kell e műveletek folytonosságát.

               (3)

               E határozat a 2012/19/EU tanácsi határozat (1) helyébe lép, amelyet a Bíróság 2014. november 26-i ítéletével (2) megsemmisített, annak joghatásait mindazonáltal a Bíróság az új határozat ésszerű időn belül történő hatálybalépéséig fenntartotta. Mivel a nyilatkozatról a Venezuelai Bolivári Köztársaságot már értesítették, nincs szükség arra vonatkozóan újabb értesítés küldésére,

         ELFOGADTA EZT A HATÁROZATOT:
   1. cikk
   A Venezuelai Bolivári Köztársaságnak címzett, a Venezuelai Bolivári Köztársaság lobogója alatt közlekedő halászhajók részére a Francia Guyana partjainál húzódó kizárólagos gazdasági övezet uniós vizein halászati lehetőségek engedélyezéséről szóló nyilatkozatot (a továbbiakban: nyilatkozat) a Tanács az Európai Unió nevében jóváhagyja.
   A nyilatkozat szövegét csatolták e határozathoz.
   2. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Brüsszelben, 2015. szeptember 14-én.

            a Tanács részéről

            az elnök

         J. ASSELBORN

      (1)  A Tanács 2012/19/EU határozata (2011. december 16.) a Venezuelai Bolivári Köztársaság lobogója alatt közlekedő hajók részére a Francia Guyana partjainál húzódó kizárólagos gazdasági övezet uniós vizein halászati lehetőségek engedélyezéséről szóló nyilatkozatnak az Európai Unió nevében történő jóváhagyásáról (HL L 6., 2012.1.10., 8. o.).

      (2)  A C-103/12. és C-165/12. sz., Európai Parlament és Bizottság kontra Tanács egyesített ügyek.

         A Venezuelai Bolivári Köztársaságnak címzett nyilatkozat a Venezuelai Bolivári Köztársaság lobogója alatt közlekedő hajók részére a Francia Guyana partjainál húzódó kizárólagos gazdasági övezet uniós vizein halászati lehetőségek engedélyezéséről

                  1.

                  Az Európai Unió a Venezuelai Bolivári Köztársaság lobogója alatt közlekedő, korlátozott számú halászhajó számára arra vonatkozó halászati engedélyt ad ki, hogy az e nyilatkozatban meghatározott feltételek mellett halászatot folytassanak a Francia Guyana partjainál húzódó kizárólagos gazdasági övezet azon részén, amely az alapvonalaktól számított 12 tengeri mérföld széles sávon túl húzódik.

                  2.

                  A közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről szóló, 2008. szeptember 29-i 1006/2008/EK tanácsi rendelet (1) 22. cikkével összhangban a Venezuelai Bolivári Köztársaság lobogója alatt közlekedő, engedéllyel rendelkező halászhajóknak az 1. pontban említett övezetben végzett halászat során meg kell felelniük az Európai Unió közös halászati politikája rendelkezéseinek az állományvédelmi és ellenőrzési intézkedések tekintetében, valamint az említett területen végzett halászati tevékenységekre irányadó egyéb európai uniós rendelkezéseknek.

                  3.

                  Nevezetesen a Venezuelai Bolivári Köztársaság lobogója alatt közlekedő, engedéllyel rendelkező halászhajók kötelesek tiszteletben tartani egyebek mellett a halállományok halászhatóságát, az engedéllyel rendelkező halászhajók maximális számát és a francia guyanai kikötőkben kirakodott fogások arányát meghatározó, vonatkozó európai uniós szabályokat és előírásokat.

                  4.

                  Azon jog sérelme nélkül, amely szerint visszavonható a Venezuelai Bolivári Köztársaság lobogója alatt közlekedő egyes halászhajók számára kiadott engedély, amennyiben azok nem tartják tiszteletben a vonatkozó európai uniós szabályokat vagy előírásokat, az Európai Unió egyoldalú nyilatkozat útján bármikor visszavonhatja a halászati lehetőségek engedélyezésére vonatkozóan e nyilatkozatban kifejezett kötelezettségvállalását.

         (1)  HL L 286., 2008.10.29., 33. o.


title: 2014/616/EU: Az Európai Parlament határozata ( 2014. április 3. ) az Európai Unió Alapjogi Ügynöksége 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/300

         AZ EURÓPAI PARLAMENT HATÁROZATA
   (2014. április 3.)
   az Európai Unió Alapjogi Ügynöksége 2012-es pénzügyi évre vonatkozó elszámolásának lezárásáról
   (2014/616/EU)
   AZ EURÓPAI PARLAMENT,

               —

               tekintettel az Európai Unió Alapjogi Ügynöksége 2012-es pénzügyi évre vonatkozó végleges éves beszámolójára;

               —

               tekintettel a Számvevőszéknek az Európai Unió Alapjogi Ügynöksége 2012-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Unió Alapjogi Ügynökségének létrehozásáról szóló, 2007. február 15-i 168/2007/EK tanácsi rendeletre (4) és különösen annak 21. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0184/2014),

               1.

               jóváhagyja az Európai Unió Alapjogi Ügynöksége 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Unió Alapjogi Ügynöksége igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 245. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 53., 2007.2.22., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.